ระเบียบ ก.บ.ศป.ว่าด้วยเงินค่าตอบแทนพิเศษของพนักงานราชการและลูกจ้างสํานักงานศาลปกครองพ.ศ. ๒๕๖๔ โดยที่เป็นการสมควรมีระเบียบ ก.บ.ศป. ว่าด้วยเงินค่าตอบแทนพิเศษของพนักงานราชการและลูกจ้างสํานักงานศาลปกครอง สําหรับการปฏิบัติหน้าที่สนับสนุนและช่วยเหลือการทํางานของศาลปกครอง ซึ่งเป็นองค์กรที่ใช้อํานาจตุลาการ เพื่อให้การพิจารณาพิพากษาคดีเป็นไปโดยสะดวก รวดเร็ว และมีประสิทธิภาพ และเพื่อความเสมอภาค เป็นธรรม และไม่เหลื่อมล้ํากับองค์กรอื่นในกระบวนการยุติธรรมที่ปฏิบัติงานในลักษณะเดียวกันอาศัยอํานาจตามความในมาตรา ๔๑/๘ (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๑๔) พ.ศ. ๒๕๖๔ ก.บ.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยเงินค่าตอบแทนพิเศษของพนักงานราชการและลูกจ้างสํานักงานศาลปกครอง พ.ศ. ๒๕๖๔"ข้อ ๒ ระเบียบนี้ให้ใช้บังคับตั้งแต่วันที่ ๑ สิงหาคม ๒๕๖๔ เป็นต้นไปข้อ ๓ บรรดาระเบียบ ข้อบังคับ หรือคําสั่งอื่นใดในส่วนที่มีกําหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้"พนักงานราชการ" หมายความว่า พนักงานราชการศาลปกครองตามระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง"ลูกจ้างสํานักงานศาลปกครอง" หมายความว่า ลูกจ้างประจําและลูกจ้างชั่วคราวตามระเบียบคณะกรรมการข้าราชการฝ่ายศาลปกครองว่าด้วยลูกจ้างของสํานักงานศาลปกครองข้อ ๕ ให้พนักงานราชการและลูกจ้างสํานักงานศาลปกครองได้รับเงินค่าตอบแทนพิเศษเป็นรายเดือนจากเงินงบประมาณรายจ่ายของสํานักงานศาลปกครอง ตามหลักเกณฑ์และวิธีการที่กําหนดในระเบียบนี้ข้อ ๖ อัตราเงินค่าตอบแทนพิเศษของพนักงานราชการและลูกจ้างสํานักงานศาลปกครอง ให้เป็นไปตามบัญชีท้ายระเบียบนี้การนับระยะเวลาการดํารงตําแหน่งของพนักงานราชการและลูกจ้างสํานักงานศาลปกครองเพื่อให้ได้รับเงินค่าตอบแทนพิเศษ ให้เป็นไปตามหลักเกณฑ์ที่สํานักงานศาลปกครองกําหนดข้อ ๗ ในกรณีของพนักงานราชการหรือลูกจ้างสํานักงานศาลปกครองผู้ใดที่เคยปฏิบัติหน้าที่ราชการ หรือปฏิบัติงานในสํานักงานศาลปกครอง ให้นับระยะเวลาการดํารงตําแหน่งดังกล่าวรวมเข้าไว้ด้วยกับ ระยะเวลาการดํารงตําแหน่งพนักงานราชการหรือลูกจ้างสํานักงานศาลปกครอง เพื่อประโยชน์ในการรับเงินค่าตอบแทนพิเศษของผู้นั้นข้อ ๘ การจ่ายเงินค่าตอบแทนพิเศษให้แก่พนักงานราชการและลูกจ้างสํานักงานศาลปกครอง ให้จ่ายตั้งแต่วันที่ดํารงตําแหน่งพนักงานราชการหรือลูกจ้างสํานักงานศาลปกครองข้อ ๙ การจ่ายเงินค่าตอบแทนพิเศษในกรณีพ้นจากตําแหน่งพนักงานราชการและลูกจ้าง สํานักงานศาลปกครอง ให้เป็นไปตามหลักเกณฑ์ ดังนี้(๑) กรณีลูกจ้างประจําพ้นจากราชการเพราะเกษียณอายุตามระเบียบกระทรวงการคลังว่าด้วยบําเหน็จลูกจ้าง ให้จ่ายได้ถึงวันก่อนวันเกษียณอายุ(๒) กรณีพ้นจากการเป็นพนักงานราชการ หรือลูกจ้างสํานักงานศาลปกครองทุกกรณี ให้งดการจ่ายเงินค่าตอบแทนพิเศษนับแต่วันที่พ้นจากการเป็นพนักงานราชการหรือลูกจ้างสํานักงานศาลปกครอง หรือนับแต่วันที่ผู้นั้นถึงแก่ความตายข้อ ๑๐ พนักงานราชการและลูกจ้างสํานักงานศาลปกครองที่จะมีสิทธิได้รับเงินค่าตอบแทนพิเศษ ต้องผ่านการประเมินผลการปฏิบัติงานจากผู้บังคับบัญชาในแต่ละรอบการประเมินไม่น้อยกว่าร้อยละเจ็ดสิบ พนักงานราชการหรือลูกจ้างประจําผู้ใดได้รับค่าตอบแทนหรือค่าจ้างถึงขั้นสูงของอันดับหรือตําแหน่งซึ่งได้รับการพิจารณาให้เลื่อนค่าตอบแทนหรือค่าจ้าง และผ่านการประเมินผลการปฏิบัติงาน ในแต่ละรอบการประเมินไม่น้อยกว่าร้อยละเจ็ดสิบ ให้มีสิทธิได้รับเงินค่าตอบแทนพิเศษพนักงานราชการที่ไม่ได้รับการเลื่อนค่าตอบแทน ให้งดจ่ายเงินค่าตอบแทนพิเศษในรอบการประเมินหกเดือนถัดไป เว้นแต่กรณีการจ้างใหม่อาจได้รับเงินค่าตอบแทนพิเศษตามกฎหมาย กฎ ระเบียบและหลักเกณฑ์ว่าด้วยการนั้น ลูกจ้างประจําที่ไม่ได้รับการเลื่อนขั้นค่าจ้าง ให้งดการจ่ายเงินค่าตอบแทนพิเศษในรอบการประเมินถัดไป เว้นแต่กรณีบรรจุใหม่อาจได้รับเงินค่าตอบแทนพิเศษตามกฎหมาย กฎ ระเบียบ และหลักเกณฑ์ว่าด้วยการนั้นข้อ ๑๑ พนักงานราชการและลูกจ้างสํานักงานศาลปกครองผู้ใดมีระยะเวลาปฏิบัติหน้าที่ราชการหรือปฏิบัติงานไม่ถึงสองในสามของจํานวนวันทําการในเดือนใด ไม่มีสิทธิได้รับเงินค่าตอบแทนพิเศษในเดือนนั้นให้ผู้บังคับบัญชาตรวจสอบและแจ้งจํานวนวันที่ปฏิบัติหน้าที่ของพนักงานราชการและลูกจ้างํานักงานศาลปกครองไปยังหน่วยงานที่ทําหน้าที่เบิกจ่ายเงินค่าตอบแทนพิเศษเพื่อประกอบการเบิกจ่ายในแต่ละเดือนข้อ ๑๒ พนักงานราชการและลูกจ้างสํานักงานศาลปกครองผู้ใดขาดราชการหรือขาดงานหรือละทิ้งหน้าที่ราชการหรือละทิ้งการปฏิบัติงานโดยไม่มีเหตุผลอันสมควรในวันใด ห้ามมิให้จ่ายเงินค่าตอบแทนพิเศษสําหรับวันดังกล่าวกรณีมีภารกิจที่ต้องอยู่ปฏิบัติหน้าที่ราชการเร่งด่วน พนักงานราชการและลูกจ้างสํานักงานศาลปกครองผู้ใดไม่อยู่ปฏิบัติหน้าที่ราชการเร่งด่วนโดยไม่มีเหตุผลอันสมควร ห้ามมิให้จ่ายเงินค่าตอบแทนพิเศษสําหรับวันดังกล่าวข้อ ๑๓ ในกรณีที่พนักงานราชการและลูกจ้างสํานักงานศาลปกครองหยุดหรือขาดราชการ หรือหยุดหรือขาดงานโดยไม่มีสิทธิได้รับค่าตอบแทนหรือค่าจ้างในวันใด จะไม่มีสิทธิได้รับเงินค่าตอบแทนพิเศษในวันนั้นด้วยข้อ ๑๔ พนักงานราชการและลูกจ้างสํานักงานศาลปกครองผู้ใดถูกสั่งพักราชการหรือพักงาน ถูกสั่งให้ออกจากราชการไว้ก่อน หรืออยู่ในระหว่างการอุทธรณ์คําสั่งลงโทษทางวินัยอย่างร้ายแรง ไม่มีสิทธิได้รับเงินค่าตอบแทนพิเศษในระหว่างถูกสั่งพักราชการหรือพักงาน ถูกสั่งให้ออกจากราชการไว้ก่อน หรือในระหว่างการอุทธรณ์คําสั่งลงโทษทางวินัยอย่างร้ายแรงข้อ ๑๕ พนักงานราชการและลูกจ้างสํานักงานศาลปกครองผู้ใดถูกสั่งลงโทษภาคทัณฑ์ ให้งดจ่ายเงินค่าตอบแทนพิเศษแก่พนักงานราชการและลูกจ้างสํานักงานศาลปกครองผู้นั้นในเดือนที่มีคําสั่งลงโทษ ในกรณีที่มีการจ่ายเงินค่าตอบแทนพิเศษในเดือนนั้นแล้ว ให้งดจ่ายเงินค่าตอบแทนพิเศษในเดือนถัดไปพนักงานราชการและลูกจ้างสํานักงานศาลปกครองผู้ใดถูกสั่งลงโทษตัดเงินเดือน หรือลดเงินเดือน ให้งดจ่ายเงินค่าตอบแทนพิเศษแก่พนักงานราชการและลูกจ้างสํานักงานศาลปกครองผู้นั้นเป็นเวลาสามเดือนนับแต่เดือนที่มีคําสั่งลงโทษ ในกรณีที่มีการจ่ายเงินค่าตอบแทนพิเศษในเดือนที่มีคําสั่งลงโทษแล้ว ให้เริ่มนับเดือนถัดไปเป็นเดือนแรกพนักงานราชการและลูกจ้างสํานักงานศาลปกครองผู้ใดฝ่าฝืนหรือไม่ปฏิบัติตามระเบียบคณะกรรมการข้าราชการฝ่ายศาลปกครองว่าด้วยประมวลจริยธรรมของเจ้าหน้าที่สํานักงานศาลปกครอง หรือวัฒนธรรมศาลปกครอง เลขาธิการสํานักงานศาลปกครองอาจสั่งให้งดจ่ายเงินค่าตอบแทนพิเศษแก่พนักงานราชการและลูกจ้างสํานักงานศาลปกครองผู้นั้นเป็นเวลาไม่เกินสามเดือนนับแต่เดือนที่มีคําสั่งให้งดจ่ายเงินค่าตอบแทนพิเศษ ในกรณีที่มีการจ่ายเงินค่าตอบแทนพิเศษในเดือนที่มีคําสั่งให้งดจ่ายเงินค่าตอบแทนพิเศษแล้ว ให้งดจ่ายเงินค่าตอบแทนพิเศษในเดือนถัดไปหรือให้เริ่มนับเดือนถัดไปเป็นเดือนแรก แล้วแต่กรณีข้อ ๑๖ พนักงานราชการและลูกจ้างสํานักงานศาลปกครองผู้ใดได้รับเงินค่าตอบแทนพิเศษไปโดยไม่มีสิทธิที่จะได้รับตามระเบียบนี้ ให้พนักงานราชการและลูกจ้างสํานักงานศาลปกครองผู้นั้นคืนเงินค่าตอบแทนพิเศษภายในสามสิบวันนับแต่วันที่ได้รับแจ้งถึงการไม่มีสิทธินั้นข้อ ๑๗ หลักเกณฑ์และวิธีปฏิบัติเกี่ยวกับการเบิกจ่ายเงินค่าตอบแทนพิเศษของพนักงานราชการและลูกจ้างสํานักงานศาลปกครองที่มิได้กําหนดไว้ในระเบียบนี้ ให้นําหลักเกณฑ์และวิธีปฏิบัติเกี่ยวกับการจ่ายเงินค่าตอบแทนพนักงานราชการ และการจ่ายเงินค่าจ้างลูกจ้างของส่วนราชการตามระเบียบว่าด้วยการจ่ายค่าจ้างลูกจ้างของส่วนราชการ และระเบียบ ก.บ.ศป. ว่าด้วยการเงินมาใช้บังคับโดยอนุโลมข้อ ๑๘ ให้ถือว่าผู้ที่ได้รับเงินค่าครองชีพตามระเบียบคณะกรรมการข้าราชการฝ่ายศาลปกครองว่าด้วยเงินค่าครองชีพลูกจ้างของสํานักงานศาลปกครองอยู่ก่อนวันที่ระเบียบนี้ใช้บังคับ เป็นผู้ที่ได้รับเงินค่าตอบแทนพิเศษตามระเบียบนี้ และให้ถือว่าการดําเนินการหรือสิทธิและหน้าที่ใด ๆ กับทั้งระยะเวลาการดํารงตําแหน่งตามระเบียบดังกล่าวเป็นการดําเนินการหรือสิทธิและหน้าที่ กับทั้งระยะเวลาการดํารงตําแหน่งตามระเบียบนี้เมื่อระเบียบนี้มีผลใช้บังคับแล้ว ให้ผู้ที่ได้รับเงินค่าครองชีพตามระเบียบคณะกรรมการข้าราชการฝ่ายศาลปกครอง ว่าด้วยเงินค่าครองชีพลูกจ้างของสํานักงานศาลปกครอง พ.ศ. ๒๕๕๔ เป็นอันสิ้นสุดลงข้อ ๑๙ ให้ ก.บ.ศป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๒๐ ให้เลขาธิการสํานักงานศาลปกครองรักษาการตามระเบียบนี้ และให้มีอํานาจออกประกาศ คําสั่ง หลักเกณฑ์และวิธีการ เพื่อประโยชน์ในการปฏิบัติตามระเบียบนี้ ผู้มีอํานาจลงนาม ประกาศ ณ วันที่ ๕ กรกฎาคม พ.ศ. ๒๕๖๔ ปิยะ ปะตังทา ประธานศาลปกครองสูงสุด ประธานกรรมการบริหารศาลปกครอง